**PONEDJELJAK I UTORAK (1. 6. i 2. 6.)**

**GLAGOLI – PONAVLJANJE**

Pažljivo pročitajte moje smjernice, upute i objašnjena. Ovo je zapravo sažetak gradiva o glagolima. Nakon svakog „sažetka“ stavila sam dva zadatka koja trebate riješiti. **Ako za vrijeme rješavanja zadataka naiđete na nešto što ne znate, ne razumijete, niste sigurni 🡪 javite mi se u privatnu poruku.**

Zadatke rješavate u bilježnicu. Zadatke ne morate prepisivati, već samo odgovore. Stavite redni broj zadatka kako bih znala na koji se zadatak rješenja odnose. Ako su u zadatcima tekstovi, tekstove ne morate prepisivati.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRVI SAŽETAK 🡪 GLAGOLI**

Glagoli su promjenjive riječi kojima označavamo radnju, stanje i zbivanje.

Radnja: igrati se, trčati, pisati, učiti, kuhati…

Stanje: sjediti, spavati, ležati…

Zbivanje: kišiti, rasti, sniježiti.

Glagoli su promjenjiva vrsta riječi (mijenja se njihov oblik, ali značenje ostaje isto) 🡪 kuhati, kuham, kuhaš, kuhao je, kuhat će…

Gramatičke kategorije glagola su broj (jednina i množina), glagolsko vrijeme (prošlost, sadašnjost i budućnost) i glagolska osoba (prva, druga i treća).

|  |  |  |
| --- | --- | --- |
| osoba | jednina (jd.) | množina (mn.) |
| 1. (prva) | ja  | mi |
| 2. (druga) | ti | vi |
| 3. (treća)  | on, ona, ono  | oni, one, ona – u trećoj osobi jd. i mn. možemo odrediti i rod |

Glagoli se mijenjaju po glagolskim osobama i to zovemo 🡪 **SPREZANJE ILI KONJUGACIJA.**

**ZADATCI ZA VJEŽBU**

**1. U sljedećim rečenicama podcrtaj glagole.**

a) Moja baka pleše i pjeva. b) Trčimo po loptu. c) Cijeli je dan kišilo.

**2. Sljedećim glagolima odredi glagolsko vrijeme, osobu i broj.**

pišeš \_\_\_\_\_\_\_\_\_\_\_\_\_\_\_ učili smo \_\_\_\_\_\_\_\_\_\_\_\_\_ spavate \_\_\_\_\_\_\_\_\_\_

doći ću \_\_\_\_\_\_\_\_\_\_\_\_\_ kuhao je \_\_\_\_\_\_\_\_\_\_\_\_\_\_ spavam \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DRUGI SAŽETAK 🡪 PREZENT**

Prezent je glagolsko vrijeme koje izriče radnju u sadašnjosti.

**Prezent = sadašnje vrijeme (sadašnjost)**

Prezent je jednostavan glagolski oblik zato jer se sastoji od jedne riječi (kuham, kuhaš, kuha, kuhamo, kuhate, kuhaju) 🡪 osnovi dodajemo nastavke

**POMOĆNI GLAGOLI:**

- u hrvatskome jeziku postoje dva pomoćna glagola: **biti i htjeti**

- svaki od tih pomoćnih glagola može biti u svim vremenima (prošlosti – perfektu, sadašnjosti – prezentu i budućnosti – futuru prvom)

**POMOĆNI GLAGOL BITI**

- može imati dulji ili naglašeni oblik:

jd. mn.

1. jesam 1. jesmo

2. jesi 2. jeste

3. jest 3. jesu

- može imati kraći ili nenaglašeni oblik:

jd. mn.

1. sam 1. smo

2. si 2. ste

3. je 3. su

Isto vrijedi i za pomoćni glagol htjeti! U udžbeniku na 86. stranici podsjeti se kako glase pomoćni glagoli u niječnom obliku.

U prezentu moramo pripaziti na pisanje čestice ne uz glagol. Ona se piše odvojeno:

ne znam, ne spavam, ne idu, ne kuhate…

ALI: neću, nećeš, neće, nećemo, nećete, neće

**ZADATCI ZA VJEŽBU**

**3. U sljedećem tekstu podcrtaj glagole u prezentu. Tekst ne trebaš prepisivati, već samo u bilježnicu prepiši glagole u prezentu.**

*Zoe ulazi u stubište. Na leđima nosi školsku torbu. Prođe pokraj dvanaest liftova i usput pritisne svih dvanaest guma, a onda skrene iza ugla. „Dva! Četiri! Šest! Osam! Deset!“ Uhvati se za rukohvat i preskače po dvije stube odjednom.*

*„Bok!“ otpozdravi joj dječak koji sjedi na otiraču ispred jednih vrata.*

**4. Rečenicu: *Čitam zanimljivu knjigu*. napiši:**

a) u niječnome obliku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) u upitnom obliku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TREĆI SAŽETAK 🡪 PERFEKT**

Perfekt je glagolsko vrijeme kojim se izriče radnja u prošlosti.

Perfekt = prošlo vrijeme (prošlost)

Perfekt je složeni glagolski oblik jer se sastoji („slaže se“) od dvije riječi:

kuhao sam, kuhao si, kuhao je, kuhali smo, kuhali ste, kuhali su.

 kuhao + sam

glagolski pridjev radni kraći (nenaglašeni) prezent

(prepoznajemo ga po nastavcima -o, -la, -lo, -li, -le, -la pomoćnog glagola biti

kuhao, kuhala, kuhalo, kuhali, kuhale, kuhala)

Promotrite rečenicu:

Uzeo je zrcalo i stavio ga je ispred sebe. U ovoj su rečenici dva perfekta: uzeo je, stavio je.

Uzeo je zrcalo i stavio ga ispred sebe. U ovoj su rečenici dva perfekta: uzeo je, stavio.

Vidimo da primjeru stavio nedostaje pomoćni glagol 🡪 perfekt bez pomoćnog glagola zovemo **KRNJI PERFEKT.** Koristimo ga ako u jednoj rečenici imamo dva ili više perfekta.

**ZADATCI ZA VJEŽBU**

**5. U sljedećem tekstu podcrtaj glagole u perfektu. Krnje perfekte i zaokruži. Tekst ne moraš prepisivati u bilježnicu, već samo prepiši primjere.**

*Nekako baš u to vrijeme u knjižnici se začuo tihi zvižduk, zvižduk vjetra pod prozorom (samo mnogo tiši i nejasniji) i psa, koji je dotad motrio policajca s mrzovoljnim izrazom njuške, naglo je skrenuo pozornost prema onom malom prozorom. Gledao je i osluškivao, čak se jedanput počeškao po glavi, a onda na onaj svoj osobit način nekoliko puta kimnuo glavom. Koga je to vidio?*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ČETVRTI SAŽETAK 🡪 FUTUR PRVI**

FUTUR PRVI 🡪 glagolsko vrijeme koje izriče da će se radnja dogoditi u budućnosti

FUTUR PRVI = buduće vrijeme (budućnost)

Futur prvi je složeni glagolski oblik jer se sastoji („slaže se“ od dvije riječi)

|  |  |  |
| --- | --- | --- |
|  | jd.  | mn.  |
| 1.  | ću kuhati ili kuhat ću  | ćemo kuhati ili kuhat ćemo |
| 2.  | ćeš kuhati ili kuhat ćeš | ćete kuhati ili kuhat ćete |
| 3.  | će kuhati ili kuhat će | će kuhati ili kuhat će  |

 ću + kuhati

kraći (nenaglašeni) prezent infinitiv (prepoznajemo ga po nastavku -ti ili -ći (reći, ići)

pomoćnog glagola htjeti

Ako je pomoćni glagol na prvom, a infinitiv na drugom mjestu pišemo: ću kuhat**i.**

**Ako je infinitiv na prvom mjestu, a pomoćni glagol dolazi iza njega pišemo:**

kuhat ću 🡪 infinitiv nema završno i (zovemo ga krnji infinitiv).

**ZADATCI ZA VJEŽBU**

6. Rečenicu: Čitam zanimljivu knjigu. napiši u futuru prvom.

7. Rečenicu: Otputovat ću s bakom u njezin rodni kraj. napiši kao:

a) upitnu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) niječnu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rješenja svojih zadataka fotografiraj i pošalji mi u privatnu poruku do srijede (3. 6. 2020.).

Obavezno mi se javi ako nešto ne znaš riješiti ili ne razumiješ. Izgleda da je puno zadataka, no u polovici zadataka trebate samo podcrtati glagole! Sretno 😊